ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 108.47 करोड़ से अधिक टीके लगाए जा चुके हैं
स्वस्थ होने की वर्तमान दर 98.24 प्रतिशत
पिछले 24 घंटों में 11,451 नए रोगी सामने आए
भारत में सक्रिय मरीजों की संख्या  बीते 262 दिनों में सबसे कम
साप्ताहिक सक्रिय मामलों की दर , बीते 45 दिनों से 2 प्रतिशत से कम
पिछले 24 घंटों में 23,84,096 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 108.47 करोड़  के अहम पड़ाव से अधिक हो गया। इस उपलब्धि को 1,09,98,126 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,79,606
|
|
दूसरी खुराक
|
|
92,69,660
|
|
अग्रिम पंक्ति के कर्मी
|
|
पहली खुराक
|
|
1,83,72,723
|
|
दूसरी खुराक
|
|
1,60,37,946
|
|
18-44 वर्ष आयु वर्ग
|
|
पहली खुराक
|
|
42,45,43,385
|
|
दूसरी खुराक
|
|
15,14,76,624
|
|
45-59 वर्ष आयु वर्ग
|
|
पहली खुराक
|
|
17,63,88,452
|
|
दूसरी खुराक
|
|
9,93,34,705
|
|
60 वर्ष से अधिक
|
|
पहली खुराक
|
|
11,06,32,907
|
|
दूसरी खुराक
|
|
6,82,87,034
|
|
कुल
|
|
|
|
1,08,47,23,042
पिछले 24 घंटों में 13,204 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,37,63,104 हो गई है।
नतीजतन, भारत में स्वस्थ होने की दर 98.24% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 134 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 11,451 नए मरीज सामने आए हैं।
वर्तमान में 1,42,826 सक्रिय रोगी हैं। ये पिछले 262 दिनों में सबसे कम हैं। वर्तमान में ये सक्रिय मामले देश के कुल पुष्टि वाले मरीजों का 0.42 प्रतिशत हैं। यह मार्च 2020 के बाद से सबसे कम है।
देश भर में जांच क्षमता का विस्तार लगातार जारी है। पिछले 24 घंटों में कुल 8,70,058 जांच की गई हैं। भारत ने अब तक कुल 61.60 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.26 प्रतिशत है जो पिछले 45 दिनों से लगातार 2% से कम बनी हुई है। दैनिक रूप से पुष्टि वाले मामलों की दर 1.32 प्रतिशत है। दैनिक सकारात्मकता दर पिछले 35 दिनों से 2 प्रतिशत से कम और लगातार 70 दिनों से दैनिक 3 प्रतिशत से नीचे बनी हुई है।
प्रधानमंत्री कार्यालय
प्रधानमंत्री ने प्रसिद्ध बंगाली पार्श्व गायिका गीताश्री संध्या मुखोपाध्याय के निधन पर गहरा दुख जताया
प्रधानमंत्री श्री नरेन्द्र मोदी ने प्रसिद्ध बंगाली पार्श्व गायिका गीताश्री संध्या मुखोपाध्याय के निधन पर गहरा दुख व्यक्त किया है।
सिलसिलेवार ट्वीट में प्रधानमंत्री ने कहा;
'गीताश्री संध्या मुखोपाध्याय जी के निधन से हम सभी बेहद दुखी हैं। हमारी सांस्कृतिक दुनिया बहुत निर्धन हो गई है। उनकी मधुर प्रस्तुतियां आने वाली पीढ़ियों को मंत्रमुग्ध करती रहेंगी। इस दुख की घड़ी में मेरी संवेदनाएं उनके परिवार और प्रशंसकों के साथ हैं। ओम शांति।'
संचार एवं सूचना प्रौद्योगिकी मंत्रालय
कैबिनेट ने मेसर्स एटीसी एशिया पैसिफिक पीटीई लिमिटेड द्वारा मेसर्स एटीसी टेलीकॉम इंफ्रास्ट्रक्चर प्राइवेट लिमिटेड में 2480.92 करोड़ रुपये के प्रत्यक्ष विदेशी निवेश  को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने मेसर्स टाटा टेली सर्विसेज लिमिटेड  और टाटा संस प्राइवेट लिमिटेड  द्वारा पुट ऑप्शन के प्रयोग के परिणाम के रूप में मेसर्स एटीसी एशिया पैसिफिक पीटीई लिमिटेड द्वारा मेसर्स टेलीकॉम इंफ्रास्ट्रक्चर प्राइवेट लिमिटेड में इक्विटी शेयर पूंजी  के 12.32 प्रतिशत के अधिग्रहण के लिए एफडीआई प्रस्ताव को मंजूरी दे दी है।
इससे 2480.92 करोड़ रुपये का प्रत्यक्ष विदेशी निवेश होगा। इस मंजूरी के साथ, एटीसी टेलीकॉम इंफ्रास्ट्रक्चर प्राइवेट लिमिटेड  में मेसर्स एटीसी एशिया पैसिफिक पीटीई लिमिटेड  का संचयी प्रत्यक्ष विदेशी निवेश वित्तीय वर्ष 2018-19 से 2020-21 तक 5417.2 करोड़ रुपये होगा।
विवरण:
 मेसर्स एटीसी टेलीकॉम इन्फ्रास्ट्रक्चर प्राइवेट लिमिटेड दूरसंचार ऑपरेटरों को दूरसंचार अवसंरचना सेवाएं प्रदान करने के व्यवसाय में लगी हुई है।
 कंपनी के पास 86.36 प्रतिशत के प्रत्यक्ष विदेशी निवेश की मौजूदा स्वीकृति है और इस मंजूरी के साथ यह निवेश बढ़कर 98.68 प्रतिशत  हो जाएगा।
 वित्त वर्ष 2020-2021 के दौरान मेसर्स एटीसी एशिया पैसिफिक पीटीई लिमिटेड द्वारा मेसर्स एटीसी टेलीकॉम इंफ्रास्ट्रक्चर प्राइवेट लिमिटेड में प्रत्यक्ष विदेशी निवेश 2480.92 करोड़ रुपये होगा और वित्त वर्ष 2018-19 में एफडीआई प्रस्तावों  में दी गई मंजूरी को देखते हुए कुल मिलाकर 5417.2 करोड़ रुपये होगा।
प्रभाव:
भारत में विदेशी निवेश का प्रवाह आर्थिक विकास को बढ़ावा देगा, साथ ही साथ नवाचार को बढ़ावा देगा।
पृष्ठभूमि:
दूरसंचार सेवा क्षेत्र में 100 प्रतिशत तक की एफडीआई की अनुमति दी गई है, जिसमें स्वतः रूप से 49 प्रतिशत तक और 49 प्रतिशत से बाद का हिस्सा सरकारी माध्यम से होगा बशर्ते दूरसंचार विभाग  द्वारा समय-समय पर अधिसूचित लाइसेंस एवं सुरक्षा संबंधी शर्तों का अनुपालन लाइसेंसधारक और निवेशकों द्वारा किया जाए।
कंपनी दूरसंचार विभाग द्वारा दी गई विभिन्न स्वीकृतियों के अनुसार दूरसंचार ऑपरेटरों को पैसिव दूरसंचार अवसंरचना सेवाएं प्रदान करने के व्यवसाय में लगी हुई है।
पर्यटन मंत्रालय
पर्यटन क्षेत्र को प्रोत्साहन : केंद्रीय मंत्री श्री जी. किशन रेड्डी ने पर्यटन क्षेत्र की सेवाओं को ऋण गारंटी योजना के तहत चेक, स्वीकृति पत्र सौंपे
केंद्रीय पर्यटन, संस्कृति और उत्तर-पूर्व क्षेत्र विकास  मंत्री श्री जी. किशन रेड्डी ने आज रविवार को हैदराबाद में पर्यटन मंत्रालय के दक्षिण क्षेत्र इकाई द्वारा आयोजित एक कार्यक्रम में कोविड प्रभावित पर्यटन क्षेत्र सेवाओं  के लिए ऋण गारंटी योजना के तहत ऋण प्रदान करने वाले हितधारकों को चेक और स्वीकृति पत्र सौंपे।
केंद्रीय मंत्री श्री रेड्डी ने इस कार्यक्रम में कहा कि मंदिर शहर भद्राचलम में बुनियादी ढांचे का विकास किया जा रहा है और यह 'रामायण सर्किट' का अंतिम स्टेशन होगा। उन्होंने यह भी बताया कि पर्यटन पर एक मसौदा नीति तैयार की जा रही है।
श्री रेड्डी ने कहा कि पर्यटन उद्योग कोविड-19 महामारी से सबसे अधिक बुरी तरह प्रभावित होने वाले सेवा क्षेत्रों में से एक है जिसने पर्यटन उद्योग से संबंधित हितधारकों की आजीविका को भी काफी प्रभावित किया। उन्होंने कहा कि ऐसे हितधारकों की तकलीफों को कम करने और उनके अपने व्यवसायों और आजीविका को फिर से दुरूस्त करने में मदद करने के लिए प्रधानमंत्री श्री नरेन्द्र मोदी रियायती दरों पर क्रेडिट गारंटी योजना के तहत ऋण के रूप में वित्तीय सहायता देना चाहते हैं। इसके मुख्य लाभार्थी राज्य सरकारों द्वारा अनुमोदित स्थानीय गाइडों के अलावा टूर ऑपरेटर्स, ट्रैवल एजेंट्स, टूरिस्ट ट्रांसपोर्ट ऑपरेटर्स और पर्यटन मंत्रालय द्वारा मान्यता प्राप्त क्षेत्रीय स्तर के टूरिस्ट गाइड होंगे।
पर्यटन मंत्रालय के दक्षिण क्षेत्र कार्यालय द्वारा चिन्हित लगभग 32 एलजीएससीएटीएसएस आवेदकों को आज हैदराबाद शहर में आयोजित इस कार्यक्रम में ऋण गारंटी योजना के तहत चेक और स्वीकृति पत्र दिए गए।
इस योजना के तहत पर्यटन मंत्रालय द्वारा स्वीकृत प्रत्येक आवेदक को 10 लाख रुपये तक का ऋण दिया जा रहा है। पर्यटन मंत्रालय द्वारा मान्यता प्राप्त प्रत्येक क्षेत्रीय पर्यटक गाइड और राज्य सरकार तथा केंद्र शासित प्रदेश द्वारा मान्यता प्राप्त प्रत्येक पर्यटक गाइड को एक लाख रुपये तक का ऋण दिया जा रहा है।
इस आयोजन में पर्यटन मंत्रालय, वित्त मंत्रालय, दक्षिण राज्यों के पर्यटन विभागों के वरिष्ठ अधिकारियों और पर्यटन उद्योग के विभिन्न क्षेत्रों के हितधारकों ने भाग लिया।
स्वास्थ्य एवं परिवार कल्याण मंत्रालय
नीतियों/ पहलों के स्वास्थ्य प्रभाव मूल्यांकन के लिए सभी मंत्रालयों में स्वास्थ्य उप-विभागों की आवश्यकता है : डॉ. हर्षवर्धन
एचआईवी/एड्स रोकथाम तक पहुंच बढ़ाने के लिए स्वास्थ्य मंत्रलाय ने सामाजिक न्याय तथा अधिकारिता मंत्रालय के साथ समझौता किया
स्वास्थ्य और परिवार कल्याण मंत्री डॉ. हर्षवर्धन ने कहा है कि स्वास्थ्य सभी सरकारी विभागों की जिम्मेदारी है। नीतियों/ पहलों के स्वास्थ्य प्रभाव मूल्यांकन के लिए सभी मंत्रालयों में स्वास्थ्य उप-विभागों की आवश्यकता है। उन्होंने आज नई दिल्ली में स्वास्थ्य एवं परिवार कल्याण मंत्रालय के अधीन राष्ट्रीय एड्स नियंत्रण संगठन  और सामाजिक न्याय एवं अधिकारिता मंत्रालय के बीच समझौते पर हस्ताक्षर करने के मौके पर यह बात कही। स्वास्थ्य एवं परिवार कल्याण मंत्री श्री अश्विनी कुमार चौबे, सामाजिक न्याय एवं अधिकारिता राज्यमंत्री श्री रत्तन लाल कटारिया, स्वास्थ्य एवं परिवार कल्याण सचिव सुश्री प्रीति सूदन और सामाजिक न्याय एवं अधिकारिता सचिव सुश्री नीलम सहानी, नाको एवं आरएनटीसी के विशेष सचिव और प्रबंध निदेशक श्री संजीव कुमार तथा सामाजिक न्याय एवं अधिकारितामंत्रालय की अपर सचिव श्रीमती उपमा श्रीवास्तव भी उपस्थित थीं।
डॉ. हर्षवर्धन ने कहा कि एचआईवी/एड्स के खिलाफ जंग को आगे ले जाने के लिए नए विचारों और नवाचारों की आवश्यकता है। इसके लिए रोग के बारे में बेहतर समझ तथा जागरूकता अभियान चलाया जाना चाहिए। उन्होंने कहा कि दोनों मंत्रालयें के बीच यह महत्वपूर्ण समझौता है, जिसके आधार पर एचआईवी और एड्स रोकथाम के साथ नशे के व्यसन को रोकने के लिए विशेष योजनाएं और रणनीति विकसित होगी।
स्वास्थ्य एवं परिवार कल्याण राज्य मंत्री श्री अश्विनी कुमार चौबे ने कहा कि अन्य मंत्रालयों के साथ इस तरह के समझौतों के आधार पर हम एक-दूसरे की क्षमताओं का उपयोग कर सकते हैं। सामाजिक न्याय एवं अधिकारिता राज्यमंत्री श्री रत्तन लाल कटारिया ने कहा कि समझौते से सीमांत समूहों तक पहुंचने में सहायता होगी और भिक्षाटन,एचआईवी/एड्स पीड़ित व्यक्तियों और बच्चों के लिए सामाजिक सुरक्षा योजनाएं चलाने का अवसर मिलेगा। श्री कटारिया ने स्वास्थ्यएवंपरिवार कल्याण मंत्रालय की पहलों की सराहना की।
राष्ट्रपति सचिवालय
किसी देश के समावेशी विकास के लिए औद्योगिक उन्नति के साथ मजबूत आर्थिक संरचना जरूरी : राष्ट्रपति कोविंद
राष्ट्रपति ने राउरकेला इस्पात संयंत्र में सुपर स्पेशियलिटी अस्पताल का उद्घाटन किया
राष्ट्रपति श्री राम नाथ कोविंद ने कहा है कि किसी भी देश के समावेशी विकास के लिए औद्योगिक उन्नति के साथ मजबूत आर्थिक संरचना जरूरी है। उन्होंने आज  को राउरकेला इस्पात संयंत्र में सुपर स्पेशियलिटी अस्पताल के उद्घाटन के अवसर पर संबोधित किया।
राष्ट्रपति ने कहा कि राउरकेला इस्पात संयंत्र ने हमारे देश के औद्योगिक विकास में एक प्रमुख भूमिका निभाई है। उन्होंने इस बात पर जोर दिया कि किसी भी देश के समावेशी विकास के लिए औद्योगिक उन्नति के साथ-साथ मजबूत सामाजिक-आर्थिक संरचना भी जरूरी है। उन्होंने इस बात को रेखांकित किया कि इस बारे में राउरकेला इस्पात संयंत्र संवेदनशील है। इसने न केवल औद्योगिक गतिविधियों में बल्कि स्वास्थ्य, शिक्षा, संस्कृति और खेल आदि के क्षेत्र में बदलाव लाने के लिए सचेत प्रयास किए हैं।
राष्ट्रपति ने कहा कि अब तक यह क्षेत्र सुपर स्पेशियलिटी चिकित्सा सुविधा से वंचित था। उन्होंने आगे कहा कि छह साल पहले प्रधानमंत्री ने एक सुपर स्पेशियलिटी अस्पताल के रूप में इस्पात जनरल अस्पताल को विकसित करने की नींव रखी थी और आज यह क्षेत्र के लोगों की सेवा के लिए तैयार है। राष्ट्रपति ने इस बात का उल्लेख किया कि यह अस्पताल न केवल ओडिशा, बल्कि झारखंड और छत्तीसगढ़ के निकटवर्ती क्षेत्रों की सुपर स्पेशियलिटी चिकित्सा जरूरतों को भी पूरा करेगा।
राष्ट्रपति ने आगे कहा कि शिक्षा और स्वास्थ्य सेवा, सुशासन के दो महत्वपूर्ण स्तंभ है। इन दोनों ने मानव सभ्यता के विकास में बहुत योगदान दिया है। लेकिन पिछले वर्षों में स्वास्थ्य सेवा की महत्ता ने दुनियाभर का ध्यान अपनी ओर खींचा है। कोविड-19 महामारी ने पूरे विश्व में अपना विशाल रूप दिखाया है। इस कठिन समय में हमारे चिकित्सक समुदाय ने एक अदृश्य और अज्ञात शत्रु के खिलाफ एक असाधारण लड़ाई लड़ी है। उन्होंने कहा कि राउरकेला और इसके आस-पास के क्षेत्रों में सेल की चिकित्सा दलों ने अपने अथक प्रयासों से लोगों की रक्षा करने का सराहनीय काम किया है। राष्ट्रपति ने कहा कि स्वास्थ्य सेवा समुदाय द्वारा दी गईं निस्वार्थ सेवाओं और मानवता के प्रति समर्पण के लिए राष्ट्र हमेशा उनका ऋणी रहेगा।
राष्ट्रपति ने वैज्ञानिकों की भी उनकी अथक कोशिशों के लिए प्रशंसा की। उन्होंने कहा कि यह केवल उनके लगातार प्रयासों से ही हुआ कि भारत में इतिहास का सबसे बड़ा टीकाकरण अभियान शुरू किया गया है। साथ ही, भारत न केवल टीकों के निर्माण में आत्मनिर्भर बन रहा है, बल्कि हम अन्य देशों को भी नि:शुल्क या बहुत ही उचित मूल्य पर टीके उपलब्ध करवा रहे हैं।
राष्ट्रपति ने कहा कि कोविड-19 महामारी ने हमें कई महत्वपूर्ण सबक दिए हैं। इनमें से एक सबक यह है कि एक देश के रूप में हमें स्वास्थ्य सेवा में सुधार और इसे सभी के लिए समान रूप से सुलभ बनाने का प्रयास जारी रखना चाहिए। उन्होंने आगे कहा कि हाल के समय में हमने प्राथमिक स्वास्थ्य सेवाओं में बहुत अधिक निवेश किया है और इसके पीछे हमारा उद्देश्य स्वास्थ्य सेवा का विस्तार करके कम सेवा प्राप्त लोगों और दूरगामी क्षेत्रों तक पहुंच बनाना है। उन्होंने कहा कि लोगों की माध्यमिक और तृतीयक स्वास्थ्य सेवाओं तक पहुंच में सुधार समान रूप से महत्वपूर्ण है। वहीं, राष्ट्रपति ने इस पर खुशी जाहिर की कि आयुष्मान भारत और प्रधानमंत्री जन आरोग्य योजना के तहत भी इसका ध्यान रखा जा रहा है।
राष्ट्रपति के संबोधन को पढ़ने के लिए क्लिक करें
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय ने ‘एच-सीएनजी’ को मोटर वाहन ईंधन के रूप में शामिल करने पर आम जनता से सुझाव आमंत्रित किए
सड़क परिवहन और राजमार्ग मंत्रालय ने मसौदा अधिसूचना को अधिसूचित कर दिया है जिसके तहत हाइड्रोजन मिश्रित सीएनजी को एक मोटर वाहन ईंधन के रूप में शामिल करने के उद्देश्य से जीएसआर 461, दिनांक 22 जुलाई 2020, के जरिए केंद्रीय मोटर वाहन नियम 1979 में संशोधन करने के लिए आम जनता और सभी हितधारकों से टिप्पणियां एवं सुझाव आमंत्रित किए गए हैं।
यह देश में ऑटोमोबाइल या मोटर वाहनों में हरित ईंधनों के इस्तेमाल को बढ़ावा देने के लिए मंत्रालय की ओर से उठाया गया एक और अहम कदम है।
इस संबंध में अधिसूचना की तारीख से तीस दिनों के भीतर अपनी टिप्पणियां या सुझाव संयुक्त सचिव , सड़क परिवहन और राजमार्ग मंत्रालय, परिवहन भवन, संसद मार्ग, नई दिल्ली -110001  को भेजे जा सकते हैं।
प्रधानमंत्री कार्यालय
प्रधानमंत्री देश भर के फिटनेस के प्रति उत्साही लोगों के साथ संवाद करेंगे
फिट इंडिया अभियान की पहली वर्षगांठ के अवसर पर “फिट इंडिया संवाद” आयोजित किया जा रहा है
(एक अनूठी पहल के तहत प्रधानमंत्री श्री नरेन्द्र मोदी 24 सितंबर 2020 को फिट इंडिया अभियान की पहली वर्षगांठ के उपलक्ष्य में देशव्यापी ऑनलाइन फिट इंडिया संवाद के दौरान फिटनेस के प्रति लोगों को जागरुक बनाने वालों और आम नागरिकों के साथ बातचीत करेंगे।
इस ऑनलाइन संवाद में प्रतिभागियों को फिटनेस और अच्छे स्वास्थ्य के बारे में प्रधानमंत्री से मार्गदर्शन लेने के साथ ही अपनी फिटनेस यात्रा के अनुभवों और युक्तियों को साझा करते हुए देखा जाएगा। इस कार्यक्रम के प्रतिभागियों में फिटनेस को लेकर लोगों को प्रोत्साहित करने वाले विराट कोहली और मिलिंद सोमन से लेकर रुजुता दिवेकर जैसे लोग भी होंगे।
कोविड-19 के समय में, फिटनेस जीवन का एक और भी महत्वपूर्ण पहलू बन गया है। ऐसे में इस संवाद में पोषण, स्वास्थ्य और फिटनेस के विभिन्न पहलुओं पर सामयिक और सार्थक संवाद देखा जा सकेगा।
प्रधानमंत्री द्वारा जन आंदोलन के रूप में परिकल्पित, फिट इंडिया संवाद आम जन की भागीदारी के साथ भारत को एक स्वस्थ्य राष्ट्र बनाने की दिशा में किया जा रहा एक और प्रयास है। जिस मूल सिद्धांत पर फिट इंडिया मूवमेंट की परिकल्पना की गई है, उसमें लोगों द्वारा मौज मस्ती के साथ आसान और बिना किसी खर्चे के फिट रहने की आदतों को अपनी दिनचर्या का हिस्सा बनाना शामिल है जिसे इस संवाद के जरिए और सशक्त बनाने का प्रयास किया जा रहा है।
फिट इंडिया अभियान शुरु किए जाने के बाद पिछले एक साल में इसके तत्वावधान में आयोजित विभिन्न कार्यक्रमों में देश भर से लोगों की उत्साहपूर्ण भागीदारी देखी गई है। “द फिट इंडिया फ्रीडम रन”, “प्लॉग रन”, “साइक्लोथॉन”, “फिट इंडिया वीक”, “फिट इंडिया स्कूल सर्टिफिकेट” और कई अन्य कार्यक्रमों में 3.5 करोड़ से अधिक लोगों की सामूहिक भागीदारी देखी गई जो इसे सही मायने में एक जन आंदोलन बनाता है।
फिट इंडिया संवाद, जिसमें देश भर से फिटनेस को लेकर उत्साही लोगों की भागीदारी देखी जाएगी इस सोच को और भी बल देता है कि इसे जन आंदोलन का रूप देने का पूरा श्रेय नागरिकों को जाता है।
24 सितंबर को दोपहर 11.30 बजे से एनआईसी के लिंक, https://pmindiawebcast.nic.in पर फिट इंडिया संवाद में कोई भी शामिल हो सकता है।
स्वास्थ्य एवं परिवार कल्याण मंत्रालय
भारत में कोविड-19 से ठीक हुए रोगियों की कुल संख्या 26 लाख से अधिक हुई
ठीक होने की दर में लगातार बढ़ोत्तरी होने के साथ ही मृत्यु दर में लगातार गिरावट दर्ज की जा रही है
भारत में कोविड-19 के मामलों के प्रबंधन की एक महत्वपूर्ण विशेषता ठीक होने वाले रोगियों की संख्या में लगातार हो रही बढ़ोत्तरी है। रोगी ज्यादा संख्या में ठीक हो रहे हैं और उन्हें अस्पतालों और घरेलू आइसोलेशन  से छुट्टी प्रदान की जा रही है। ये रिकवरी, देश भर में सभी स्वास्थ्य सुविधाओं के साथ-साथ घरेलू आइसोलेशन के अंतर्गत आने वाले सकारात्मक मामलों की नियमित दैनिक निगरानी द्वारा "राष्ट्रीय मानक उपचार प्रोटोकॉल" का पालन करने के कारण प्राप्त हो रही है।
कोविड-19 से ठीक होने वाले रोगियों की संख्या आज 26 लाख से ज्यादा हो गई है। 26,48,998 रोगियों की रिकवरी, समग्र और रणनीतिक नीति के अंतर्गत त्वरित परीक्षण, व्यापक रूप से ट्रैकिंग और प्रभावी उपचार के साथ घरेलू आइसोलेशन और सुविधा केंद्रों में आइसोलेशन और अस्पतालों में पर्यवेक्षण के कारण संभव हो सकी है।
पिछले 24 घंटे में 65,050 रोगी ठीक हुए हैं। केंद्र सरकार द्वारा नियमित रूप से ऐसे राज्यों के साथ बातचीत की जा रही है जहां पर मृत्यु दर ज्यादा हैं। आईसीयू में काम करने के लिए कुशल डॉक्टरों पर मुख्य रूप से ध्यान केंद्रित किया जा रहा है। एम्स, नई दिल्ली प्रत्येक मंगलवार और शुक्रवार को अपने टेली कंसल्टेशन सत्रों के माध्यम राज्यों/केंद्र शासित प्रदेशो के डॉक्टरों की नैदानिक उपचार क्षमताओं व कौशल निर्माण का कार्य कर रहा है। कम समय में बेहतर एम्बुलेंस सेवाओं को सुनिश्चित करने के साथ, देखभाल मानकों पर ध्यान दिया जा रहा है और नॉन-इन्वेसिव ऑक्सीजन, स्टेरॉयड और एंटी-कोगुलेंट्स का उपयोग किया जा रहा है, जिसके कारण ठीक होने की दर अब बढ़कर 76.47 प्रतिशत हो चुकी है। इसके परिणामस्वरूप, वैश्विक औसत की तुलना में भारत में कोविड के मामलों में मृत्यु दर  भी कम रही हैं। इसमें लगातार गिरावट दर्ज की जा रही है और वर्तमान में यह 1.81 प्रतिशत है।
भारत में ठीक होने की दर लगातार ऊपर की ओर बढ़ रही है जबकि मृत्यु दर में लगातार कमी देखी जा रही है।
देश में वास्तविक केस लोड यानी सक्रिय मामलों  की संख्या हैं, जो कुल सकारात्मक मामलों का केवल 21.72 प्रतिशत है। वे सभी सक्रिय चिकित्सा पर्यवेक्षण के अधीन हैं। ठीक होने की दर में लगातार और निरंतर वृद्धि होने के साथ, कोविड-19 से ठीक हुए रोगियों और सक्रिय मामलों के बीच का अंतर बढ़कर लगभग 19 लाख तक पहुंच चुका है।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA.
कोविड-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ई-मेल और @CovidIndiaSeva पर ट्वीट से पूछा जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
एमजी/एएम/एके/एसके-
(Visitor Counter : 198
कार्मिक, लोक शिकायत एवं पेंशन मंत्रालय
कोविड-19 के बाद की विश्व अर्थव्यवस्था में भारत वैश्विक लीडर बनकर उभरेगाः डॉ. जितेंद्र सिंह
केंद्रीय राज्य मंत्री ने कहा कि उत्तर-पूर्वी क्षेत्र भारतीय अर्थव्यवस्था के लिए ‘नए इंजन’ के रूप में काम करेगा
केन्द्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने “कोविड के बाद पूंजीगत बाजार के माध्यम से आर्थिक पुनरुद्धार” विषय पर आज वेबिनार का उद्घाटन किया। इस वेबिनार का आयोजन भारतीय कंपनी सचिव संस्थान  द्वारा किया गया है।
इस वेबिनार को संबोधित करते हुए केंद्रीय मंत्री डॉ. जितेंद्र सिंह ने कहा कि प्रधानमंत्री श्री नरेन्द्र मोदी के कुशल नेतृत्व में भारत कोविड-19 के बाद की विश्व अर्थव्यवस्था में वैश्विक लीडर के रूप में उभरेगा। उन्होंने कहा कि भारतीय सरकार द्वारा समय से लॉकडाउन लागू करके कई जिंदगियों और भारतीय अर्थव्यवस्था को अधिक नुकसान होने से बचा लिया गया। लॉकडाउन के समय ने हमें जिंदगी के कई सबक सिखाए हैं और यह आपदा हमारे लिए लाभदायक बनकर उभरी है।
भारतीय अर्थव्यवस्था में उत्तर-पूर्वी क्षेत्र की भूमिका के बारे में डॉ. जितेंद्र सिंह ने कहा कि कोविड-19 के बाद के समय में यह क्षेत्र यूरोपीयन पर्यटकों के लिए एक विकल्प के तौर पर उभर कर सामने आएगा क्योंकि इस क्षेत्र में समय से लॉकडाउन लागू करने की वजह से कोविड-19 के केवल कुछ ही मामले सामने आए हैं।
उन्होंने यह भी कहा कि उत्तर-पूर्व का क्षेत्र कोविड-19 के बाद भारत में व्यापार के लिए सबसे ज्यादा पसंदीदा जगहों में से एक बनेगा और बम्बू आर्थिक गतिविधियों में प्रमुख स्तंभ की भूमिका निभाएगा। बम्बू को महामारी के काले बादलों के बीच उम्मीदों की किरण बताते हुए, डॉ. जितेंद्र सिंह ने कहा कि कोविड के समय के बाद यह उत्तर-पूर्व और पूरे देश की अर्थव्यवस्था को आकार देने में मदद करेगा। मंत्रीजी ने कहा कि कोविड-19 के बाद उत्तर-पूर्व का क्षेत्र भारतीय अर्थव्यवस्था को पुनर्जीवित करने में अहम भूमिका निभाएगा और इसका विकास अर्थव्यवस्था के ‘नए इंजन’ के रूप में काम करेगा।
देश के आर्थिक विकास के निर्माण और इसके रखरखाव में कंपनी सचिव की भूमिका की तारीफ करते हुए, डॉ. जितेंद्र सिंह ने कहा कि इस तरह के वेबिनार भारतीय कंपनी सचिव संस्थान  के छात्रों को सशक्त बनाएंगे और व्यापारिक नीतियों में अपने महत्वपूर्ण इनपुट्स देकर भारत के विकास में योगदान के लिए उनका मनोबल बढ़ाएंगे। मंत्रीजी ने आशा जताई कि वेबिनार में हिस्सा लेने वालों का बहुमूल्य योगदान भारतीय अर्थव्यवस्था को बदलने में हितधारकों की मदद करेगा। आईसीएसआई के अध्यक्ष सीएस आशीष गर्ग, आईसीएसआई के चेयरमैन श्री सुरेश पांडे और अन्य प्रमुख वक्ताओं ने वेबिनार को संबोधित किया।
प्रधानमंत्री कार्यालय
प्रधानमंत्री ने नवरात्रि पर लोगों को बधाई दी
प्रधानमंत्री श्री नरेन्द्र मोदी ने नवरात्रि के पावन अवसर पर लोगों को बधाई दी है।
प्रधानमंत्री कार्यालय
प्रधानमंत्री ने 12वीं कक्षा के छात्रों और उनके अभिभावकों से संवाद किया
प्रधानमंत्री ने गैर-हिंदी भाषी क्षेत्रों के छात्रों से वार्तालाप करतेसमय छात्रों की अपनी भाषा के शब्दों का प्रयोग किया
प्रधानमंत्री ने छात्रों से टीकाकरण पंजीकरण में अपने परिवार के सदस्यों और पड़ोसियों की सहायता करने का आग्रह किया
प्रधानमंत्री श्री नरेन्द्र मोदी सीबीएसई की12वीं कक्षाके छात्रों के साथ चल रहे वार्तालाप में अचानक शामिल हुए। इस वार्तालाप का आयोजन शिक्षा मंत्रालय द्वारा किया गया था और इसमें छात्रों के माता-पिता भी शामिल थे।
देश के विभिन्न हिस्सों के छात्र इस वर्चुअल वार्तालापसे जुड़े थे। छात्रों के साथ आत्मीय भाव स्थापित करने के लिए, प्रधानमंत्री ने गैर-हिंदी भाषी क्षेत्रों के छात्रों से बातचीत करते समय उनकी अपनी भाषा के शब्दों का उपयोग किया।
प्रधानमंत्री ने छात्रों की सकारात्मकता और व्यावहारिकता की सराहना करते हुए कहा कि यह हमारे देश के लिए प्रसन्नता का विषय है कि हमारे छात्र सभी कठिनाइयों और चुनौतियों को अपनी शक्ति में बदलते हैं और यही हमारे देश की ताकत है। उन्होंने वार्तालाप के दौरान छात्रों के आत्मविश्वास की भी प्रशंसा की।
प्रधानमंत्रीने कहा कि आपके अनुभव बहुत महत्वपूर्ण हैं और यह आपके जीवन के हर पहलू में उपयोगी होंगे। उन्होंने टीम भावना का उदाहरण दिया जो हम अपने स्कूलों और कॉलेजों में सीखते हैं। कोरोना काल में हमने ये सबक नए तरीके से सीखे हैं और इस कठिन समय में अपने देश की टीम भावना की शक्तिको देखा है।
प्रधानमंत्री ने छात्रों से 5 जून को पर्यावरण के लिए कुछ विशेष करने का आग्रह किया। इस दिन पर्यावरण दिवस है और इसी तरह 21 जून को अंतर्राष्ट्रीय योग दिवस के अवसर पर अपने परिवार के साथ योग करने का आह्वान किया। उन्होंने छात्रों से टीकाकरण पंजीकरण में अपने परिवार के सदस्यों और पड़ोसियों की सहायता करने का भी आग्रह किया।
रक्षा मंत्रालय
प्रेस वक्तव्य
जम्मू और कश्मीर में नियंत्रण रेखा के साथ लगे हुए फॉरवर्ड लोकेशनों और जम्मू क्षेत्र में अंतरराष्ट्रीय सीमा का दौरा करने के बाद, सेना प्रमुख जनरल बिपिन रावत ने राजस्थान में अंतर्राष्ट्रीय सीमा के साथ लगे हुए फॉरवर्ड क्षेत्रों का दौरा किया। थल सेनाध्यक्ष  ने सेना के ऑपरेशनल तैनाती और उनकी तैयारियों की समीक्षा करने के लिए बाड़मेर और सूरतगढ़ सेक्टरों के फॉरवर्ड लोकेशनों का दौरा किया। उनके इस निरीक्षण के दौरान, थल सेनाध्यक्ष को मौजूदा ऑपरेशनल अवस्था, अपनाए जा रहे सुरक्षा परिदृश्यों और संरचनाओं की तैयारी की स्थिति के बारे में जानकारी प्रदान की गई और अपडेट दिया गया।
थल सेनाध्यक्ष ने भारतीय सेना की क्षमताओं पर अपना पूरा विश्वास व्यक्त किया कि वह पाकिस्तान द्वारा अस्थिरता उत्पन्न करने के किसी भी नापाक प्रयास को विफल करने में सक्षम है। उन्होंने सैनिकों के हौसले की उच्च अवस्था की प्रशंसा की और निर्देश दिया कि वे वायु सेना के साथ परस्पर समन्वय बनाकर सभी प्रकार की घटनाओं से निपटने के लिए तैयार रहें।
आर.के.मीणा/एएम/एएल
(Visitor Counter : 89